**James Clifford "Jim" Pollard**, nado o 9 de xullo de 1922 en Oakland (California) e finado o 22 de xaneiro de 1993 en Stockton (tamén California), foi un xogador e adestrador de baloncesto estadounidense que disputou sete tempadas da NBA como xogador e outro cinco como adestrador, repartidas entre a NBA e a ABA. Con tan só 1,93 metros de altura, xogaba na posición de ala-pivote, sendo capaz de realizar mates dende a liña de tiros libres, gañándose o alcume de "The Kangaroo Kid" (*o mozo canguro*).

Traxectoria deportiva
---------------------

### Universidade

Xogou na súa mocidade na Univesidad de Stanford, onde foi unha peza clave para a consecución do Campionato da NCAA en 1942, onde tivo unha media de 21,5 puntos por partido ao longo do torneo, a pesar de perderse a final por lesión. A súa carreira universitaria foi truncada pola segunda guerra mundial, pero ao seu regreso foi nomeado en dúas ocasións All-American.

### Profesional

Foi elixido na sexta rolda do Draft da NBA de 1947 por Chicago Stags, pero a pesar diso asinou contrato con Minneapolis Lakers, onde transcorreu toda a súa etapa de xogador profesional. Alí formou, xunto a George Mikan e Vern Mikkelsen un dos mellores tríos de homes altos da historia da NBA. En 1952 foi nomeado polos xogadores que até a data xogaran na liga profesional como o mellor xogador da época.

Foi elixido en dúas ocasións no mellor quinteto da liga, e noutras dúas no segundo mellor. Disputou tamén en catro ocasiones o NBA All-Star Game. Nos seus 7 anos como profesional tivo unha media de 13,2 puntos e 7,8 rebotes por partido. Gañou cinco aneis de campión da NBA.

#### Equipos

* Minneapolis Lakers (1948-1955)

### Adestrador

Ao acabar a súa carreira de xogador, fíxose cargo do equipo da Universidade de La Salle, onde permaneceu durante tres tempadas, cun balance de 48 vitorias e 28 derrotas. En 1960 fichou como adestrador do seu equipo de toda a súa vida, os Minneapolis Lakers, onde permaneceu un ano, para ir ao ano seguinte a Chicago Packers. En 1967 foi a parar á ABA, onde se fixo cargo dos Minnesota Muskies, pasando posteriormente polos Miami Floridians.

#### Equipos

* Universidade de La Salle (NCAA, 1955-1958)
* Minneapolis Lakers (1959-1960)
* Chicago Packers (1960-1961)
* Minnesota Muskies (1967-1968)
* Miami Floridians (1969-1970)

Falecemento
-----------

Faleceu en 1993, por causas naturais, á idade de 70 anos.

Notas
-----

1. ↑  The Official NBA Basketball Encyclopedia, Villard Books (1994)
2. ↑  1942 NCAA Tournament
3. 1 2  "Páxina de Pollard na web do Hall of Fame". Arquivado dende o orixinal o 27 de outubro de 2007. Consultado o 26 de marzo de 2010.
4. ↑  Remember the ABA. Miami Floridians
5. ↑  "Jim Pollard, a Star In NBA. in 50's; Ex-Laker Was 70". Arquivado dende o orixinal o 06 de marzo de 2016. Consultado o 26 de marzo de 2010.

Véxase tamén
------------

### Ligazóns externas

* BasketballReference.com: Jim Pollard (como xogador) Arquivado 08 de novembro de 2012 en Wayback Machine.
* BasketballReference.com: Jim Pollard (como adestrador) Arquivado 12 de abril de 2010 en Wayback Machine.
* Basketball Hall of Fame: Jim Pollard

| * v
* c
* e
Minneapolis Lakers Campións da NBA 1949-50 |
| --- |
| 
* 10 Herm Schaefer
* 11 Billy Hassett
* 13 Tony Jaros
* 15 Don Carlson
* 16 Bob Harrison
* 17 Jim Pollard
* 18 Arnie Ferrin
* 19 Vern Mikkelsen
* 20 Bud Grant
* 22 Slater Martin
* 99 George Mikan

* Adestrador: John Kundla

 |
| Tempada regular  ·  Playoffs |

|  |  |
| --- | --- |
| Control de autoridades | 
* Wd: Q964696
* WorldCat
* VIAF: 299264169
* LCCN: no2013029696
* BasketballHoF: jim-pollard
* Basketball-Reference: pollaji01
* NBA: 77867

 |